als_Latn dik_Latn sag_Latn
“Ndoshta jo rastësisht, në kohën e ndërhyrjes në veri ne 2011-tën, në pikat kufitare në Veri u shkarkua Drejtori i atëhershëm i Përgjithshëm i Policisë e po ashtu në kohën e ndërhyrjes për trenin në 2017-tën u shkarkua Drejtori i AKI-së. Të dyja këto shkarkime kanë ardhur si presion i të njëjtit person, atëherë Kryeministër e tash President.
Ende pa i mbushur dy vite në të parinë e Agjencisë Kosovare të Inteligjencë drejtori i kësaj agjencie Agron Selimaj ka dhënë dorëheqje nga kjo pozitë. Dorëheqja e tij, u tha se vjen pasi që është raportuar për një sërë shkeljesh të nxjerra nga një raport i auditimit të brendshëm në AKI, por ekspertët e vlerësoijnë ndryshe, veprimin e tij. Sipas tyre, kjo nuk është dorëheqje, por është shkarkim dhe arsyen e vërtetë, sipas të njëjtëve, e dinë udhëheqësit e vendit.
Deputeti i Kuvendit të Kosovës, nga Lëvizja Vetëvendosje, Rexhep Selimi ka thënë, se dorëheqja e drejtorit të AKI-së Selimaj ,nuk ishte e vullnetshme dhe se shkarkimi ka qenë i ndërlikuar për vendin. “Në fakt, Drejtori i AKI-së, nuk ka dhënë dorëheqje të vullnetshme. Ndoshta formalisht ai ka dhënë dorëheqje por praktikisht ai është shkarkuar nga Thaçi. Shkarkimi i tij ka pasuar në një situatë shumë delikate dhe të ndërlikuar për Kosovën në fushën e sigurisë”, ka thënë Selimi.
Gjithashtu, Selimi ka ndërlidhur edhe shkarkimin e më hershëm të drejtorit të AKI-së dhe ka thënë se këto shkarkime i ka bërë ish Kryeministri dhe Presidenti i tanishëm Hashim Thaçi.
(Tekstin e plotë mund ta lexoni të Merkuren në publikimin e shtypur të gazetës kombëtare “Bota sot”)
als_Latn als_Latn als_Latn als_Latn als_Latn